פירוש נוסף ערך זה עוסק בסרט אימה שיצא בשנת 2004. אם התכוונתם לסדרת הסרטים אליה הוא שייך, ראו המסור (סדרת סרטים).

**המסור** (באנגלית: **Saw**) הוא סרט אימה אמריקאי משנת 2004 המבוים על ידי ג'יימס ואן. התסריט, שנכתב על ידי לי ונל, מבוסס על סיפור מאת ואן וונל. בסרט מככבים קרי אלווס, דני גלובר, מוניקה פוטר, מייקל אמרסון, קן ליונג, ונל וטובין בל. זוהי הופעת הבכורה של ואן וונל והפרק הראשון של שמונה חלקים בסדרת הסרטים.

הסיפור של הסרט סובב סביב אדם (ונל) ולורנס (אלווס), שני גברים הכבולים בחדר אמבטיה תת-קרקעי רעוע וכל אחד מהם מקבל הוראות שניתנו באמצעות רשמקול ומסבירות איך לברוח. לאדם נאמר שהוא חייב לברוח מהשירותים, ואילו ללורנס נאמר להרוג אותו בפרק זמן מסוים, או שבני משפחתו יומתו. בינתיים, בלשי המשטרה חוקרים ומנסים להבין את המוח מאחורי "המשחק".

התסריט נכתב ב-2001, אך לאחר ניסיונות כושלים להפיק את התסריט בארצם של ואן וונל, אוסטרליה, הם נסעו ללוס אנג'לס. במטרה למשוך מפיקים הם צילמו סרט קצר דל תקציב מסצנה בתסריט. יצירת הסרט הקצר הוכחה כמוצלחת בשנת 2003 כשמפיקים מ-"Evolution Entertainment" יצרו איתם קשר. הסרט קיבל תקציב קטן וצולם בלוח זמנים קצר של 18 ימים.

הסרט יצא לאקרנים בארצות הברית ובקנדה ב-29 באוקטובר 2004. התגובות היו מעורבות וחלוקות. לעומת התקציב הנמוך שלו, "המסור" הרוויח טוב מאוד בקופות, גרף יותר מ-103 מיליון דולר ברחבי העולם והיה, באותו זמן, אחד מסרטי האימה הרווחיים ביותר מאז "צעקה". ההצלחה של הסרט גרמה לאישור לסרט המשך זמן קצר לאחר פתיחת סוף השבוע של "המסור", שיצא באוקטובר הבא.

עלילה
-----

אדם, צלם, מתעורר בחדר אמבטיה נטוש יחד עם דוקטור לורנס גורדון, אונקולוג. שני הגברים כבולים בקרסול לצינורות בקצוות מנוגדים של החדר. גופה שוכבת ביניהם בבריכה קטנה של דם ומחזיקה אקדח תופי ומקלט. אדם ולורנס לומדים מקלטות שבכיסיהם כי אדם חייב לברוח מהשירותים, ואילו לורנס חייב להרוג את אדם לפני השעה שש, או שאשתו ובתו יהרגו והוא יישאר למות. הם גם לומדים כי הגופה הייתה קורבן נוסף אשר ירה בעצמו לפני שיוכל להיכנע לרעל שבדמו. הם מוצאים תיק ובו שני מסורי מתכת, אם כי הם אינם מסוגלים לחתוך את השרשראות. לורנס מבין שהמסורים נועדו לרגליהם, ואומר לאדם כי הם נתפסו על ידי הרוצח Jigsaw ("מסור מזוגזג").

פלאשבקים מגלים כי בעוד לורנס דיבר עם סטודנטים וסדרן בשם זפ הינדל על חולה בשם ג'ון, הסובל מגידול באונה הקדמית, פנו אליו הבלשים דייוויד טאפ וסטיבן סינג על הפנס שלו שנמצא בזירה של "משחק" של Jigsaw. הוא רואה את עדותה של אמנדה, מכורה להרואין והניצולה היחידה המוכרת של המשחקים של Jigsaw, שמאמינה כי Jigsaw עזר לה. קורבנותיו האחרים של Jigsaw כוללים את פול, שהיה לכוד בתוך כלוב מלא תיל, ומארק, שהיה צריך להשיג תרופה עבור הרעל שהחודר לגופו מכספת, בעוד שהצופן מקושקש על קירות החדר, עם נר כמקור האור היחיד בעודו מכוסה בחומר דליק והרצפה מכוסה בשברי זכוכיות.

בינתיים, אשתו של לורנס ובתו, אליסון ודיאנה, מוחזקות בשבי בביתן על ידי אדם שגם צופה באדם ולורנס דרך מצלמה מאחורי המראה של חדר האמבטיה. הבית נצפה בו זמנית על ידי טאפ, שהשתחרר מהמשטרה וכעת עוקב אחר לורנס. הוא וסינג מצאו בעבר את המאורה של Jigsaw באמצעות קלטת של אמנדה והצילו את ג'ף ממלכודת מקדחה; אך Jigsaw ברח לאחר ששיסף את גרונו של טאפ, וסינג נהרג על ידי מלכודת רובה ציד בעודו רודף אחריו. בחדר האמבטיה, לורנס מגלה טלפון סלולרי היכול רק לקבל שיחות. הוא מקבל שיחת טלפון מאליסון, המוחזקת באיומי אקדח, ואומרת לו לא לבטוח באדם. אדם מודה שהוא נשכר על מנת לצלם תמונות של לורנס, שחלקן נמצאות בתוך התיק של המסורים. לורנס מבין שטאפ שילם לאדם. הם גם מוצאים תמונה של זפ בביתו של לורנס, ומגלים כי הוא מחזיק בשבי את משפחתו של לורנס. למרבה הצער, השעון מגיע לשש כשהם מבינים זאת.

זפ מתכונן להרוג את דיאנה ואליסון, אבל אליסון מצליחה לגבור עליו. עם זאת, כשאליסון מדברת עם לורנס בטלפון, זפ תוקף אותה ויריות מהמאבק מושכים את תשומת לבו של טאפ. הוא מגיע בזמן כדי להציל את אליסון ודיאנה, אבל זפ נמלט וטאפ רודף אחריו ובסופו של דבר מגיע לביוב, שם טאפ נורה לאחר מאבק קצר. לורנס, שרק שומע יריות וצרחות, מחושמל ומאבד את הטלפון. בייאושו, הוא מנסר את רגלו ויורה באדם עם האקדח של הגופה. זפ נכנס לשירותים מתוך כוונה להרוג את לורנס, אך הוא מוכה למוות על ידי אדם עם כיסוי מכל אסלה. כשלורנס זוחל מחדר האמבטיה עם הבטחה לבוא עם עזרה, אדם עושה חיפושים על גופתו של זפ למפתח ומוצא מקליט אחר, אשר חושף שזפ היה גם קורבן של Jigsaw; הוא נאלץ להחזיק את משפחתו של לורנס בשבי כדי להשיג תרופה עבור רעל שנמצא בגופו. כשהמקליט נגמר, הגופה עולה על רגליה ומתגלה כג'ון, Jigsaw האמיתי. ג'ון מודיע לאדם כי המפתח לשרשרת שלו נמצאת באמבטיה, אבל כאשר אדם התעורר, הוא שלף את הפקק, וכתוצאה מכך איבד את המפתח. אדם מנסה לירות בו עם האקדח של זפ, אבל ג'ון מחשמל אותו והוא מאבד את הטווח של האקדח. ג'ון אז מכבה את האור וסוגר את דלת השירותים, ומשאיר את אדם למות.

צוות שחקנים
-----------

* קרי אלווס - דוקטור לורנס גורדון
* דני גלובר - הבלש דייוויד טאפ
* מוניקה פוטר - אליסון גורדון
* מייקל אמרסון - זפ הינדל
* טובין בל - ג'ון קרמר/Jigsaw
* קן ליונג - הבלש סטיבן סינג
* מקנזי וגה - דיאנה גורדון
* שוני סמית' - אמנדה יאנג
* דיינה מייר - קרי
* בניטו מרטינז - ברט
* לי ונל - אדם

מועמדויות וזכיות
----------------

| שנה | שם האירוע בו השתתף | מועמדות | תוצאה | הערות |
| --- | --- | --- | --- | --- |
| 2004 | פסטיבל סרטי הפנטזיה והאימה בסאן סבסטיאן | פרס המבקרים לסרט הטוב ביותר | **זכייה** |
| 2005 | הפסטיבל הבינלאומי לסרטי פנטזיה בבריסל | פרס המבקרים לבמאי הטוב ביותר | **זכייה** |  |
| 2005 | פסטיבל הקולנוע ג'רארדמר | פרס "קהל המושבעים" המיוחד לבמאי הטוב ביותר | **זכייה** | התחלק בפרס יחד עם סרט האימה הבלגי "חוויה זוועתית" (The Ordeal) |
| 2005 | פסטיבל הקולנוע ג'רארדמר | פרס "קהל המושבעים הצעיר" לבמאי הטוב ביותר | **זכייה** |  |
| 2005 | Teen Choice Awards | "הצעקה הטובה ביותר בסרט", ליי וונל | מועמדות | צעקתו של אדם בסוף הסרט |
| 2005 | Teen Choice Awards | "הסרט הטוב ביותר" | מועמדות |  |
| 2005 | פרס סטלייט | "התוספות הטובות ביותר ל-DVD" | מועמדות |  |
| 2005 | פרסי ה-MTV | "המשחק המפוחד ביותר", קרי אלווס | מועמדות |  |
| 2005 | Golden Trailer Awards | "סרט האימה הטוב ביותר" | מועמדות |  |
| 2005 | Fantasporto | "הסרט הטוב ביותר" | מועמדות |  |
| 2005 | פרס סאטורן של האקדמיה למדע בדיוני, פנטזיה ואימה | "סרט האימה הטוב ביותר" | מועמדות |  |
| 2006 | פרס סאטורן של האקדמיה למדע בדיוני, פנטזיה ואימה | "מהדורת ה-DVD הטובה ביותר" | מועמדות |  |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **המסור** |

* 

* אתר האינטרנט הרשמי של המסור (באנגלית)

* "המסור", במסד הנתונים הקולנועיים IMDb (באנגלית)

* "המסור", באתר נטפליקס

* "המסור", באתר AllMovie (באנגלית)

* "המסור", באתר Rotten Tomatoes (באנגלית)

* "המסור", באתר Box Office Mojo (באנגלית)

* "המסור", באתר Metacritic (באנגלית)

* "המסור", באתר אידיבי

* "המסור", במסד הנתונים הקולנועיים KinoPoisk (ברוסית)
* אתר הסרט (באנגלית)

| סדרת סרטי "המסור" |
| --- |
| 

|  |
| --- |
| המסור (2003, סרט קצר) • המסור (2004) • המסור 2 (2005) • המסור 3 (2006) המסור 4 (2007) • המסור 5 (2008) • המסור 6 (2009) • המסור 7 (2010) • המסור 8 (2017) • המסור: המעגל נסגר (2021) • המסור X |

 |

| ג'יימס ואן |
| --- |
| סרטים שביים | "המסור 0.5" • "המסור" • "דממת המוות" • "הרוע שבפנים" • "לזמן את הרוע" • "הרוע שבפנים 2" • "מהיר ועצבני 7" • "לזמן את הרוע 2" • "אקוומן" • "ממאיר" • "אקוומן 2: הממלכה האבודה" |
| סרטים שהפיק | "אנאבל" • "השד" • "הרוע שבפנים 3" • "כיבוי אורות" • "אנאבל: הבריאה" • "הרוע שבפנים: המפתח האחרון" • "הנזירה" • "קללת לה יורונה" • "אנאבל חוזרת הביתה" • "לזמן את הרוע 3: בשליחות השטן" |
| סרטים שהסריט | "המסור 3" • "הנזירה" • "אנאבל חוזרת הביתה" • "לזמן את הרוע 3: בשליחות השטן" |
| קומיקסים שכתב | "הגבר הממאיר" |
| ערכים קשורים | אטומיק מונסטר |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb165671947 (data)
* GND: 7738180-4
* SUDOC: 18418083X
* VIAF: 2096151002102530280003
* WorldCat (עם VIAF): 2096151002102530280003

 |